stanford-oval/wikipedia huggingface dataset:
דליה פרידלנד
הערות שוליים

↑   צילומי הסרט ״אסירי החופש״, באתר ארכיון הסרטים הישראלי בסינמטק ירושלים
↑  מסך לספרות - מי אני?, נבדק ב-2022-03-16
| פרס אופיר לשחקנית המשנה הטובה ביותר |
| --- | --- | --- |
| 1990–1999 | מילי אביטל (1991) • אביטל דיקר (1992) • דבורה קידר (1993) • אורלי זילברשץ (1994) • אסתי זקהיים (1995) • דנה רז (1996) • אורלי פרל (1997) • אסי לוי (1998) • דליה פרידלנד (1999) |  |
| 2000–2009 | דלית קהן (2000) • לילי קוסאשווילי (2001) • מאיה מרון (2002) • ענת וקסמן (2003) • רונית אלקבץ (2004) • רבקה מיכאלי (2005) • רותם אבוהב (2006) • ענת וקסמן (2006) • אוולין הגואל (2008) • לבנה פינקלשטיין (2009) |  |
| 2010–2019 | רוזינה קמבוס (2010) • ריימונד אמסלם (2011) • עירית שלג (2012) • לאורה ריבלין (2013) • דאנה איבגי (2014) • דבורה קידר (2015) • רובא בלאל-עספור (2016) • מונא חוא (2017) • שירה האס (2018) • הדס בן ארויה (2019) |  |
| 2020 ואילך | שירה האס (2020) • ריימונד אמסלם (2021) • ג'ואנה סעיד (2022) • תיקי דיין (2023) • בת אל מוסרי (2024) |  |
| --- | --- |
בקרת זהויות :  NLI: 987007463147205171  BnF: cb17941944v (data)  ISNI: 0000 0000 7037 6768  MusicBrainz: e236cee8-4fad-4ecc-8841-de8d63909fa7  VIAF: 235286333   WorldCat (עם VIAF): 235286333 
דליה פרידלנד
הפרופסור המפוזר (1961)

| --- | --- |
כרזת הסרט
כרזת הסרט
 מבוסס על:  סיפור "מצב של כוח המשיכה" של סמואל טיילור
 בימוי:  רוברט סטיבנסון
 הופק בידי:  וולט דיסני, ביל וולש
 תסריט:  ביל וולש
 עריכה:  קוטון וורברטן
 שחקנים ראשיים:  פרד מקמורי ננסי אולסון קינן ווין
 מוזיקה:  ג'ורג' ברנס
 צילום:  אדוארד קולמן
 מדינה:  ארצות הברית ארצות הברית
 חברת הפקה:  סרטי וולט דיסני 
 חברה מפיצה:  בואנה ויסטה
 שיטת הפצה:  הפצה לאולמות הקולנוע, וידאו על פי דרישה 
 הקרנת בכורה:  16 במרץ 1961
 משך הקרנה:  97 דקות
 שפת הסרט:  אנגלית
 סוגה:  סרט מדע בדיוני, סרט ילדים, מדע בדיוני קומי, סרט קומדיה 
 מקום התרחשות:  Medfield College, וושינגטון די. סי. 
 הכנסות:  25,400,000 דולר
 סרט הבא:  Son of Flubber 
 אתר רשמי
 דף הסרט ב־IMDb
 
הפרופסור המפוזר (באנגלית: The Absent-Minded Professor) הוא סרט קומדיה אמריקאי משנת 1961 בבימויו של רוברט סטיבנסון, עם פרד מקמורי, ננסי אולסון וקינן ווין בתפקידים הראשיים.
התסריט מבוסס על הסיפור "מצב של כוח המשיכה" ("A Situation of Gravity") של סמואל טיילור (אנ') משנת 1922.
העלילה היא על פרופסור מפוזר שממציא במקרה חומר דמוי גומי שהוא מכנה בשם "פלאבר", שמאתגר את כוח המשיכה.
הסרט הצליח מבחינה מסחרית וב-1963 הופק סרט המשך בשם "בנו של פלאבר" עם אותם השחקנים.
קינן ווין שיחק בדמות של אלונזו הוק גם בסרט החיפושית דוהרת שוב (1974).
ב-1997 הופק רימייק בשם פלאבר עם רובין ויליאמס בתפקיד הראשי.
תקציר העלילה

נד בריינארד (פרד מקמורי) הוא פרופסור לכימיה בקולג' בעיירה מדפילד. רוב נסיונותיו מסתיימים בפיצוץ. הוא עובד על המצאת חומר שיפיק אנרגיה מהתנגשות בחומר קשה. בגלל התעסקותו בניסיונות, הוא שכח פעמיים להגיע לטקס נישואיו עם בטסי (ננסי אולסון) שעובדת כמזכירתו של נשיא הקולג', דאגט (לאון איימס).
כעת הוא אמור להגיע בפעם השלישית לטקס הנישואים וסוכנת הבית שלו (בל מונטרוז) דוחקת בו אך הוא שקוע בניסיון שנגמר בפיצוץ. לאחר שהוא מתאושש, מתגבש מתוך כלי המעבדה שלו חומר גמיש שאם עושים ממננו כדור קטן ומקפיצים אותו, הוא מתרומם לגובה רב. בריינארד קורא לו "פלאבר" (הלחם של פליי (עף) וראבר (גומי)).
בטסי מנתקת את הקשרים אתו ומתחילה לצאת עם פרופסור אשטון (אליוט רייד). הם יוצאים לצפות במשחק כדורסל בין קולג' מדפילד לקולג' אחר. אלונזו הוק (קינן ווין) הוא איש עסקים עשיר שבנו ביף (טומי קירק) הוא תלמידו של בריינארד. הוא הימר על הקבוצה השנייה שהוליכה במחצית הראשונה בפער גדול. בריינארד מנצל את ההפסקה ומורח פלאבר על סוליות השחקנים של מדפילד שגורם להם לקפוץ לגבהים ולנצח את המשחק לאכזבתו של הוק.
בריינארד משכלל את המצאתו ובמכונית פורד מודל T הוא מתקין גליל של פלאבר שמאפשר לו להמריא. הוא מהתל בפרופסור אשטון ונוחת מדי פעם על גג מכוניתו, גורם לו לנסוע בזיגזג ולהתנגש ברכב שוטרים שכופים עליו לעבור מבחן נשיפה לאלכוהול.
בריינארד מגיע לנשף בו נמצאים בטסי ופרופסור אשטון. הוא נועל נעלי פלאבר שגורמות לו לקפוץ גבוה ולהראות את כוחו בריקוד עם בטסי.
הוק מבחין ברכב המעופף של בריינארד ומציע לו "שותפות". בריינארד מסלק אותו ומודיע לפנטגון על המצאתו. מזכיר ההגנה של ארצות הברית (אדוארד אנדרוז) מספר זאת לשלושת ראשי המטות של הצבא והם טסים למדפילד. באותו זמן מחליף הוק את מכונית הפורד של הפרופסור במכונית דומה ובריינארד נכשל בניסיון להדגים לגנרלים את המצאת המכונית המעופפת.
בטסי מתקרבת בחזרה לבריינארד שבטוח שאלונזו החליף את מכוניתו. הם מגיעים לביתו ומשכנעים אותו לנעול נעלי פלאבר. אלונזו מנסה את הנעליים על ידי קפיצה מהמרפסת אבל כל פעם הנעליים מקפיצות אותו יותר גבוה וגם מכבי האש ובראשם המפקד (אד וין) לא מצליחים לעצור אותו. בנו ביף מביא את קבוצת הכדורסל של הקולג' והם מתנפלים עליו ומצליחים לעצור את הקפיצות.
בינתיים מגיעים בריינארד ובטסי למחסן בו נשמרת המכונית המעופפת על ידי שני בריונים. בעזרת נעלי הפלאבר מצליח בריינארד להתגבר עליהם והם מתניעים את המכונית וממריאים אתה לוושינגטון די סי. שם מוכרז מצב חרום בגלל כלי טיס לא מזוהה ועומדים לשלוח לעברו טיל. ברגע האחרון הם מצליחים לנחות על מדשאות הבית הלבן ומתקבלים בתשואות כשמזכיר ההגנה לוקח את כל הזכות על ההמצאה על שמו.
לאחר מכן הם נישאים לקול תשואות הקהל.
צוות השחקנים

| שם השחקן/ית | שם הדמות | הערות |
| --- | --- | --- |
| פרד מקמורי | נד בריינהארד | הפרופסור המפוזר |
| ננסי אולסון | בטסי קרלייל | ארוסתו של בריינרד |
| קינן ווין | אלונזו הוק | איש עסקים |
| אליוט רייד | פרופסור אשטון |  |
| טומי קירק | ביף הוק | בנו של אלונזו |
| ליאון איימס | פרופסור דאגט | נשיא הקולג' |
| אדוארד אנדרוז |  | מזכיר ההגנה |
| אד וין |  | מפקד מכבי האש |
פרסים

שלוש מועמדויות לפרס אוסקר:
פרס אוסקר לצילום הטוב ביותר - אדוארד קולמן.
פרס אוסקר לעיצוב ההפקה הטוב ביותר - קרול קלארק, אמיל קורי, האל גוסמן.
פרס אוסקר לאפקטים הטובים ביותר.
פרד מקמורי היה מועמד לפרס גלובוס הזהב לשחקן הטוב ביותר - סרט קומדיה או מוזיקלי.
דיפול

מולקולת מים מהווה דוגמה להתפלגות מטען בעלת דיפול. במולקולה זו אזור טעון שלילית (אטום החמצן) ואזור טעון חיובית (אטומי המימן)
בפיזיקה ובכימיה דִיפּוֹל (או מומנט-דיפול. בעברית: דו-קוטב) הוא תוצר של התפלגות מטען או זרם חשמלי. תכונה זו מהווה מדד לקוטביות התפלגות המטען (או הזרם), כלומר קיום אזור אחד בעל עודף מטען חיובי ואזור שני בעל עודף מטען שלילי.
גודל הדיפול (חלוקת המטען משני צדדי המולקולה) שווה לגודל המטען כפול אורך הדיפול. לפיכך ככל שהדיפול גדול יותר כך המשיכה שלו חזקה יותר. הדיפול הוא גודל וקטורי המסומן לרוב ב- {\vec {p}}, כאשר הווקטור מצביע מן האזור הטעון שלילית אל האזור הטעון חיובית, וגודלו תלוי בכמות המטענים וההפרדה ביניהם.
לתכונת הדיפול חשיבות רבה בפיזיקה ובכימיה. כך לדוגמה, לאטומים ומולקולות רבים יש דיפול האחראי לתכונותיהם החשמליות והמגנטיות.
אין לבלבל דיפול עם דה-פולריזציה כמו בדחפים עצביים.
הדיפול והמבנה המולקולרי

הדיפול נוצר בעקבות חלוקת מטען על המולקולה. לפיכך הן בעקבות קשר יוני באמצעות אניון וקטיון יצרו דיפול על מולקולה  והן בשל קשר קוולנטי קוטבי. למשל מולקולת המים ( H_{2}O) יוצרת שני דיפולים על אף שסך המטענים במולקולה שווה לאפס.
הדיפוליות של מולקולה תקבע את הכיוון שממנו היא תתחבר למולקולה אחרת וכך תשפיע על המבנה מולקולרי. במילים אחרות, דיפול חיובי יעדיף להתחבר אל אניון במולקולה אחרת. אם אין באפשרות להתחבר למטען, הוא ינסה להתחבר לדיפול אחר כאשר המצב האופטימלי הוא שמול דיפול שלילי יעמוד דיפול חיובי. מאחר שבדרך כלל יש למולקולות מטענים נוספים, כמו זוג גלמוד הדיפול יתעקם מעט. למשל במולקולת המים, המצב האופטימלי של המטענים (מימן-חמצן)זה מזה יהיה במרחק של 95.84 פיקו מטר וזווית של-104.5 מעלות בין שני המימנים לאטום החמצן.
הגדרה מתמטית > עבור אוסף מטענים נקודתיים

הדיפול של אוסף מטענים נקודתיים  \ q_{i} הממוקמים בנקודות  {\vec {r}}_{i} מוגדר כ:
 {\vec {p}}=\sum _{i}q_{i}{\vec {r}}_{i}
הגדרה מתמטית > עבור התפלגות מטען רציפה

הדיפול של התפלגות מטען רציפה, המאופיינת על ידי צפיפות מטען  \rho ({\vec {r}}) מוגדר כ:
 {\vec {p}}=\int {\vec {r}}\rho ({\vec {r}})dV
הדיפול כמומנט ומולטיפולים אחרים

כפי שניתן לראות מן ההגדרה, הדיפול הוא בעצם המומנט הראשון של התפלגות המטען.
באופן אנלוגי ניתן להתבונן במומנטים אחרים של התפלגות המטען הקרויים מולטיפולים.
כך לדוגמה, המומנט מסדר אפס, המוגדר כ: \ \sum _{i}q_{i} או כ:  \ \int \rho ({\vec {r}})d{\vec {r}}, מכונה מונופול והוא בעצם המטען הכולל של המערכת.
ההתנהגות החשמלית של המערכת נשלטת (במובן שיוסבר להלן) על ידי המולטיפול הראשון שלא מתאפס. לפיכך הדיפול חשוב במערכת שהמונופול שלה מתאפס, כלומר במערכת של מטענים שבכללותה נייטרלית. במערכת בה גם המונופול וגם הדיפול מתאפסים ההתנהגות החשמלית נשלטת על ידי המומנט השני של התפלגות המטען - הקוודרופול.
יש לציין שהגדרת הדיפול (ושאר המולטיפולים הגבוהים יותר) תלויה ברמת העיקרון בבחירת ראשית הצירים, אולם במקרה בו המונופול מתאפס ההגדרה אינה תלויה בראשית.
הדיפול כמומנט ומולטיפולים אחרים > פיתוח מולטיפולי

הפוטנציאל החשמלי הנוצר על ידי התפלגות מטענים  \rho ({\vec {r}}) נתון על ידי:
 \phi ({\vec {r}})=\int {\frac {\rho ({\vec {r}}^{\prime })}{|{\vec {r}}-{\vec {r}}^{\prime }|}}d{\vec {r}}^{\prime }
ניתן לפתח ביטוי זה כטור חזקות ב- \ 1/r:
 \phi ={\frac {a_{0}}{r}}+{\frac {a_{1}}{r^{2}}}+{\frac {a_{2}}{r^{3}}}+\dots 
כאשר המקדמים  \ a_{n} תלויים במומנט ה- \ nי של התפלגות המטען. אם המטענים ממוקמים באזור הראשית, אזי במרחק גדול ניתן להסתפק באיבר הראשון בטור שאינו מתאפס. לפיכך, במקרה בו מדובר בהתפלגות מטען שבכללותה נייטרלית (עבורה המומנט מסדר אפס, המונופול  \ a_{0} מתאפס), הפוטנציאל החשמלי והשדה החשמלי הנגזר ממנו נקבעים (במרחק גדול מהתפלגות המטען) על ידי הדיפול.
דוגמה - דיפול המורכב משני מטענים נקודתיים

הדוגמה הפשוטה ביותר להתפלגות מטען בעלת דיפול היא שני מטענים נקודתיים  \pm q המרוחקים מרחק  \ d זה מזה.
מומנט הדיפול של התפלגות מטען זו היא  {\vec {p}}=q{\vec {d}} כאשר הווקטור  {\vec {d}} מצביע מהמטען השלילי לחיובי.
תכונות

פוטנציאל הנוצר על ידי דיפול:
\phi ({\vec {r}})=k*{\frac {{\vec {p}}\cdot {\hat {r}}}{r^{2}}}
שדה הנוצר על ידי דיפול (באזור מרוחק ביחס למרחק בין המטענים):
{\vec {E}}=k*{\frac {3({\vec {p}}\cdot {\hat {r}}){\hat {r}}-{\vec {p}}}{r^{3}}}
אנרגיה פוטנציאלית של דיפול בשדה חשמלי חיצוני  {\vec {E}}:
U=-{\vec {p}}\cdot {\vec {E}}
אנרגיית האינטארקציה בין שני דיפולים  {\vec {p}}_{1},{\vec {p}}_{2}:
U=k*{\frac {{\vec {p}}_{1}\cdot {\vec {p}}_{2}-3({\vec {p}}_{1}\cdot {\hat {r}})({\vec {p}}_{2}\cdot {\hat {r}})}{r^{3}}}
דיפולים חשמליים יגיבו לשדה חשמלי אחיד בסיבוב (כלומר יפעל על הדיפול מומנט סיבוב) ולגרדיאנט שדה חשמלי בתאוצה קווית (כלומר יפעל על הדיפול כוח שקול שונה מאפס), נוסף על התאוצה הסיבובית. מכך נובעות שתי התכונות הבאות:
מומנט כוח שפועל על דיפול בשדה חשמלי חיצוני  {\vec {E}}:
{\vec {\tau }}={\vec {p}}\times {\vec {E}}
הכוח שפועל על דיפול בנוכחות גרדיאנט שדה חשמלי הוא:
{\vec {F}}=({\vec {p}}\cdot {\vec {\nabla }}){\vec {E}}
דיפולים בעלי מומנט דיפול משתנה בזמן מקרינים קרינה אלקטרומגנטית:
קרינת דיפול - דיפול משתנה בזמן  {\vec {p}}(t)={\vec {p}}_{0}e^{i\omega t}, פולט קרינה אלקטרומגנטית המאופיינת על ידי הפוטנציאל הווקטורי:
{\vec {A}}={\frac {e^{ikr}}{cr}}{\frac {d{\vec {p}}}{dt}}
ראו גם

מומנט מגנטי
קוטביות
פולריזציה
פיתוח לפלס למולטיפולים אלקטרוסטטיים
הערות שוליים

↑  דּוּ-קֹטֶב במילון פיזיקה: חשמל ומגנטיות (תשל"ו), באתר האקדמיה ללשון העברית
↑  פעמים רבות מכונה קונפיגורציה זו עצמה בשם "דיפול"
↑  נוסחה זו ויתר הנוסחאות במערכת היחידות CGS
קוטביות במולקולת המים
קווי השדה החשמלי של דיפול המורכב משני מטענים נקודתיים - חיובי ושלילי
אלכסנדר והיום הנורא, האיום, המבאס והגרוע ממש

| --- | --- |

 מבוסס על:  אלכסנדר והיום האיום ונורא וגרוע ולא טוב בכלל 
 בימוי:  מיגל ארטטה 
 הופק בידי:  שון לוי, ליסה הנסון, דן לוין 
 תסריט:  רוב לייבר   ליסה צ'ולודנקו
 עריכה:  פמלה מרטין 
 מוזיקה:  כריסטוף בק 
 צילום:  טרי סטייסי 
 מדינה:  ארצות הברית 
 חברת הפקה:  21 Laps Entertainment, סרטי וולט דיסני, חברת ג'ים הנסון 
 חברה מפיצה:  סרטי אולפני וולט דיסני
 שיטת הפצה:  הפצה לאולמות הקולנוע, וידאו על פי דרישה 
 הקרנת בכורה:  10 באוקטובר 2014
 משך הקרנה:  81 דק' 
 שפת הסרט:  אנגלית 
 סוגה:  סרט קומדיה, סרט ילדים, עיבוד קולנועי 
 מקום התרחשות:  קליפורניה 
 הכנסות באתר מוג'ו:   alexanderbadday
 אתר רשמי
 דף הסרט ב־IMDb
 
אלכסנדר והיום הנורא, האיום, המבאס והגרוע ממש (באנגלית: Alexander and the Terrible, Horrible, No Good, Very Bad Day) הוא סרט קולנוע אמריקאי לכל המשפחה משנת 2014 שביים מיגל ארטטה על פי תסריט מאת רוב ליבר, המבוסס באופן רופף על ספר ילדים משנת 1972 מאת ג'ודית ויורסט באותו השם.
בסרט מככבים סטיב קארל, ג'ניפר גארנר, דילן מינט ואד אוקסנבול. את הסרט הפיקו יחד שון לוי וליסה הנסון עבור סרטי וולט דיסני באמצעות חברות ההפקה שלהם, 21 Laps Entertainment וחברת ג'ים הנסון בהתאמה. הסרט שוחרר לאקרנים בצפון אמריקה ב-10 באוקטובר 2014.‏
הסרט זכה לביקורות מעורבות מצד מבקרי הקולנוע, אך הוא זכה להצלחה בקופות, והרוויח 101.4 מיליון דולר ברחבי העולם, לעומת תקציב של 28 מיליון דולר.
הערות שוליים

↑  Ford, Rebecca (21 באוגוסט 2013). "'Newsroom' Actor Joins 'Alexander and the Terrible, Horrible, No Good, Very Bad Day' (Exclusive)". The Hollywood Reporter. נבדק ב-27 באוגוסט 2013. {{cite news}}:  (עזרה)
ערך זה הוא קצרמרבנושא סרטים. אתם מוזמנים לתרום לוויקיפדיה ו.
טרון: ארס

| --- | --- |

 מבוסס על:  דמויות מאת סטיבן ליסברגר ובוני מקבירד
 בימוי:  יואכים רונניג
 הופק בידי:  ג'ארד לטו ג'סטין ספרינגר אמה לודברוק
 תסריט:  ג'סי ויגטו ג'ק תורן
 שחקנים ראשיים:  ג'ארד לטו אוון פיטרס גרטה לי ג'ודי טרנר-סמית' קמרון מונאהן שרה דז'רדן ג'יליאן אנדרסון
 צילום:  ג'ף קרונוויית 
 מדינה:  ארצות הברית ארצות הברית
 חברת הפקה:  וולט דיסני הפקות Paradox
 חברה מפיצה:  סרטי אולפני וולט דיסני
 הקרנת בכורה:  10 באוקטובר 2025 
 שפת הסרט:  אנגלית
 סוגה:  מדע בדיוני
 סרט קודם:  טרון: המורשת 
 דף הסרט ב־IMDb
 
טרון: ארס (באנגלית: Tron: Ares) הוא סרט מדע בדיוני אמריקאי שיופק על ידי וולט דיסני הפקות ויופץ על ידי סרטי אולפני וולט דיסני. הסרט הוא השלישי בסדרת סרטי "טרון" והמשכון ל"טרון: המורשת" (2010). הסרט בוים על ידי יואכים רונניג, ונכתב על ידי ג'סי ויגטו, בהפקת ג'ארד לטו, ג'סטין ספרינגר ואמה לודברוק. בסרט מככבים לטו, אוון פיטרס, גרטה לי, ג'ודי טרנר-סמית', קמרון מונאהן, שרה דז'רדן וג'יליאן אנדרסון.
צוות השחקנים והדמויות

ג'ארד לטו – ארס
אוון פיטרס
גרטה לי
ג'ודי טרנר-סמית'
קמרון מונאהן
שרה דז'רדן
ג'יליאן אנדרסון
הפקה > "טרון: המורשת" – פיתוח המשכי

פיתוח לסרט המשך ל"טרון: המורשת" הוכרז באוקטובר 2010 על ידי יוצר סדרת הסרטים, סטיבן ליסברגר, כאשר התסריטאים של "מורשת", אדוארד קיציס ואדם הורוביץ התעתדו לחזור לכתוב את התסריט. באפריל 2011, הבמאי ג'וזף קוסינסקי הצהיר כי התסריט עדיין בפיתוח. ב-31 במרץ, מסר קוסינסקי כי התסריט היה צפוי להסתיים. ביוני, דווח שהתסריטאי, דייוויד דיגיליו צורף לכתיבת התסריט, וקיציס והורביץ פרשו מן פרויקט הסרט לפיתוח סדרת הטלוויזיה "עד עצם היום הזה". במרץ 2012, מסר ברוס בוקסלייטנר שהצילומים עתידיים להתחיל ב-2014, לאחר שקוסינסקי ביים באותה תקופה את הסרט "אבדון". ביוני 2012, לאחר פרישתם, חשפו קיציס והורוביץ שהם מעורבים בפרויקט הסרט, ולאחר מכן, בדצמבר, צורף ג'סי ויגטו לשכתוב התסריט. בנוסף, אושר כי בוקסלייטנר וגארט הדלונד ישובו לסרט המשך.
במרץ 2015, נחשף שדיסני הודיעה רשמית שתהליכי ההפקה והצילומים היו עתידיים להתחיל, יחד עם השחקנים הדלונד, קוסינסקי ואוליביה ויילד, באוקטובר בוונקובר. יתרה מכך, במאי, הוכרז כי הסרט בוטל, כתוצאה של כישלון בקופות של הסרט "בחזרה למחר". ביולי, הודיע בוקסלייטנר שביטול הסרט גרם לו לא לרצות לחזור לסרט המשך בזיכיון, ובספטמבר הדלונד ציין שסרט המשך עוד יכול להיות.
באוגוסט 2016, בריגאם טיילור, דאז מנהל פיתוח פרויקטים בדיסני, חשף שמתנהלים דיונים לגבי עתידו של סרט ההמשך. בפברואר 2017, במהלך פגישת שאלות תשובות עם קוסינסקי, הוא ציין שסרט ההמשך נמצא ב"הקפאה".
הפקה > אתחול

במרץ 2017, יתרה מדבריו של קוסינסקי, דווח כי סרט ההמשך יהיה אתחול מחודש, כאשר ג'ארד לטו עתיד לגלם דמטת בדיונית חדשה בשם "ארס". באוגוסט 2020, גארת' דייוויס צורף לבימוי הסרט, כשוויגטו טרם מעורב בכתיבת התסריט. פטריס ורמטה צורפה כמעצבת ההפקה של הסרט.
במרץ 2022, בזמן שכיכב בסרט "מורביוס", אישר לטו שהסרט עדיין בתהליכי הפקה. בינואר 2023, דייוויס פרש מתפקידו כבמאי, כאשר יואכים רונינג קיבל את התפקיד. ורמטה פרשה גם כמעצבת הפקה. ביוני, אוון פיטרס, ג'ודי טרנר-סמית' וגרטה לי הצטרפו לצוות השחקנים. ביולי, קמרון מונאהן ושרה דז'רדן הצטרפו לצוות השחקנים. בינואר 2024, ג'יליאן אנדרסון הצטרפה לצוות השחקנים.
הפקה > צילום

צילומי הסרט התעתדו להתחיל בוונקובר ב-14 באוגוסט 2023, אך נדחה עקב שביתת התסריטאים ושביתת אמני הטלוויזיה והרדיו (2023). לאחר סיום השביתות, נודע כי הצילומים התעתדו להתחיל בתחילת 2024. בינואר 2024, חשף רונינג שתהליכי הפקה החלה.
ילדי רב החובל גרנט (סרט)

| --- | --- |
כרזת הסרט
כרזת הסרט
 מבוסס על:  ילדי רב החובל גרנט 
 בימוי:  רוברט סטיבנסון
 הופק בידי:  יו אטוול
 תסריט:  לוואל הבלי
 עריכה:  גורדון סטון
 שחקנים ראשיים:  היילי מילס מוריס שבלייה ג'ורג' סנדרס וילפריד הייד-וייט
 מוזיקה:  ויליאם אלווין
 צילום:  פול ביסון
 מדינה:  ארצות הברית ארצות הברית
 חברת הפקה:  חברת וולט דיסני 
 חברה מפיצה:  סרטי אולפני וולט דיסני
 שיטת הפצה:  הפצה לאולמות הקולנוע, וידאו על פי דרישה 
 הקרנת בכורה:  לונדון 14 בנובמבר 1962 ישראל 4 ביולי 1964
 משך הקרנה:  98 דקות
 שפת הסרט:  אנגלית
 סוגה:  סרט הרפתקאות, סרט ילדים, סרט מוזיקלי, סרט מבוסס יצירה ספרותית 
 מקום התרחשות:  סקוטלנד, אמריקה הדרומית, אוסטרליה 
 הכנסות:  21,745,500 דולר
 תרגום לעברית:  ירושלים סגל (הפצה מקורית)
 אתר רשמי
 דף הסרט ב־IMDb
 
ילדי רב החובל גרנט (באנגלית: In Search of the Castaways, הופץ במקור בשם ילדי קפטן גרנט) הוא סרט הרפתקאות אמריקאי משנת 1962 בבימויו של רוברט סטיבנסן, עם היילי מילס, מוריס שבלייה, ג'ורג' סנדרס, וילפריד הייד-וייט ומייקל אנדרסון ג'וניור בתפקידים הראשיים.
זה הסרט השלישי של היילי מילס מתוך סדרה של שישה סרטים ששיחקה בהפקת חברת וולט דיסני.
התסריט מבוסס באופן חופשי על הספר ילדי רב החובל גרנט מאת ז'ול ורן (1867). כדי להתאים את הסרט לכל המשפחה בהתאם לאולפני דיסני, קוצר זמן העלילה, שונו פרטים רבים והוכנסו שירים וקצת רומנטיקה.
תקציר העלילה

גלאזגו, 1858, ליאכטה מפוארת של איל הספנות, הלורד גלנרבן (וילפריד הייד-וייט) מצליחים להיכנס בעורמה מרי גרנט (היילי מילס), אחיה רוברט (מייקל אנדרסון ג'וניור) והגאוגרף הצרפתי פרופסור ז'אק פאנאגל (מוריס שבלייה). מרי ורוברט הם ילדיו של רב החובל גרנט שנעלם עם ספינתו "בריטניה" השייכת ללורד. פרופסור פאנאגל מצא בתוך גופת כריש, בקבוק ובו מכתב מגרנט המפרט את מיקומו. הוא חבר לילדים בבקשה מהלורד לשוט עם היאכטה למסע למציאת גרנט הנעלם. בהשפעת בנו ג'ון מסכים הלורד לצאת למסע.
לפי הקואורדינטות החלקיות במכתב הם מגיעים לצ'ילה. הם מטפסים על הרי האנדים בעזרת מלווה אינדיאני (אנטוניו צ'יפריאלו), חווים רעידת אדמה, שיטפון, התפרצות וולקנית, מפגש עם יגואר ועוד. בתוך החוויות הקשות האלה, מתפתחת ידידות בין ג'ון למרי.
פאנאגל מגיע למסקנה כי טעה וכי יש להמשיך את החיפושים באוסטרליה.
הם מגיעים למלבורן, ושם עולה ליאכטה נוכל בשם תומאס איירטון (ג'ורג' סנדרס) שטוען כי קפטן גרנט שבוי בידי המאורים בניו זילנד, וכי כדי לשחרר אותו במהירות בלי כל הביורוקרטיה, הוא יעלה ליאכטה ארגזים עם סחורה כדי להחלפם בגרנט. הלורד מאמין לו ואנשיו של איירטון מעלים את הארגזים ומצטרפים לצוות היאכטה. ג'ון ומרי מגלים שבארגזים יש רובים, ואז משתלטים אנשיו של איירטון על הספינה ומורידים את הלורד, פאנאגל, מרי, רוברט וג'ון, לסירה.
הסירה מגיעה לחוף והם נשבים על ידי מאורים קניבלים. הם נזרקים לתא בו נמצא אדם מוזר ומזוקן בשם ביל גיי (וילפריד במברל) שהוא אחד מהניצולים מאונייתו של גרנט. בעזרת פעולות מתוחכמות הם מצליחים לברוח כשהמאורים רודפים אחריהם. הם מגלגלים סלעים וגורמים להתפרצות וולקנית שמבריחה את המאורים.
הם מצליחים להגיע בסירה ליאכטה ומשתלטים על איירטון ואנשיו, ואז נפגשים ילדי גרנט עם אביהם. איירטון ואנשיו נכבלים וג'ון ומרי מתחבקים.
צוות השחקנים

| שם השחקן/ית | שם הדמות | הערות |
| --- | --- | --- |
| היילי מילס | מרי גרנט | בתו של רב החובל גרנט |
| מוריס שבלייה | ז'אק פאנאגל | גאוגרף צרפתי |
| ג'ורג' סנדרס | תומאס איירטון | נוכל |
| וילפריד הייד-וייט | לורד גלנרבן | בעל חברת ספינות |
| מייקל אנדרסון ג'וניור | ג'ון גלנרבן | בנו של לורד גלנרבן |
| קיט המשיר | רוברט גרנט | בנו של רב חובל גרנט |
| וילפריד ברמבל | ביל גיי | ספן |
| ג'ק גווילים | רב חובל גרנט |  |
| אנטוניו צ'יפריאלו | ת'אלקב | מורה דרך אינדיאני |
הערות שוליים

↑  פרויקט ירושלים סגל, באתר issuu
היפהפייה והיחפן (סרט, 2019)

| --- | --- |

כרזת הסרט בישראל
 מבוסס על:  היפהפייה והיחפן (1955)
 בימוי:  צ'ארלי בין
 הופק בידי:  בריגהם טיילור
 תסריט:  Andrew Bujalski 
 שחקנים ראשיים:  טסה תומפסון ג'סטין ת'רו סם אליוט אשלי ג'נסן קירסי קלמונס תומאס מאן בנדיקט וונג ג'אנל מונה איווט ניקול בראון
 מדבבים:  טסה תומפסון 
 מוזיקה:  דומיניק לואיס 
 צילום:  אנריקה צ'דיאק 
 מדינה:  ארצות הברית ארצות הברית
 חברת הפקה:  אולפני ההנפשה של וולט דיסני
 חברה מפיצה:  דיסני+ 
 שיטת הפצה:  וידאו על פי דרישה, ישירות לווידיאו 
 הקרנת בכורה:  ארצות הברית 12 בנובמבר 2019 ישראל 16 ביוני 2022 (דיסני+) ישראל 15 בספטמבר 2023 (ערוץ דיסני)
 משך הקרנה:  104 דק' 
 שפת הסרט:  אנגלית 
 סוגה:  סרט ילדים 
 מקום התרחשות:  לואיזיאנה 
 אתר רשמי
 דף הסרט ב־IMDb
 
היפהפייה והיחפן (באנגלית: Lady and the Tramp) הוא סרט רומנטי אמריקאי שיצא ב-12 בנובמבר 2019. זהו סרט לייב אקשן המהווה גרסת רימייק לסרט ההנפשה מ-1955, היפהפייה והיחפן. הסרט בבימוי צ'ארלי בין עוסק בזוג כלבים מאוהבים.
סרט זה עלה לשירות הסטרימינג דיסני+ ב-12 בנובמבר 2019, בכיכוב השחקנים טסה תומפסון וג'סטין ת'רו, לצד מדבבים כמו קירסי קלמונס, תומאס מאן, סם אליוט, בנדיקט וונג, ג'אנל מונה ואשלי ג'נסן.
ב-16 ביוני 2022 הושק שירות הסטרימינג דיסני+ בישראל, וסרט זה בגרסתו המדובבת לעברית נכלל בחלק מתכני הבכורה שלו. ב-15 בספטמבר 2023 הסרט שודר בערוץ דיסני ישראל.
תקציר העלילה

העלילה מזכירה את הסרט מ-1955 ועוסקת בחיי שני כלבים, אחת כלבה משובחת בת המעמד הבינוני מגזע קוקר ספניאל ("היפהפייה") ואחד הוא כלב משוטט עזוב ממוצא מעורב הקרוב לטריירים ("היחפן"). שני הכלבים מתאהבים ומנסים לחיות יחדיו.
שחקנים ומדבבים

בני אדם:
קירסי קלמונס (אנ') / בר קליין  - דרלינג דיר.
תומאס מאן / אורי זלצמן - ג'ים דיר.
איווט ניקול בראון / שירלי לילו - דודה שרה.
אדריאן מרטינז / שמחה ברבירו - אליוט, צייד-כלבים.
ארתורו קסטרו - מרקו.
מדבבים:
טסה תומפסון / אלונה אלכסנדר - היפהפייה, כלבת קוקר ספניאל.
ג'סטין ת'רו / צביקה פורמן - היחפן, כלב מעורב.
סם אליוט / מיכה אוזין סליאן (בסרט המקורי דיבב את היחפן)- טראסטי, כלב דם
אשלי ג'נסן / תמי ברק- ג'קי, כלבת סקוטיש טרייר (בסרט המקורי היה כלב זכר)
בנדיקט וונג / אמנון וולף  - בול, כלב בולדוג
ג'אנל מונה / נעה קשפיצקי - פג, כלבה פקינזית
הילד (סרט, 2000)

| --- | --- |

כרזת הסרט בעברית
 בימוי:  ג'ון טרטלטאוב
 הופק בידי:  האנט לורי, קריסטינה סטיינברג, ג'ון טרטלטאוב
 תסריט:  אודרי ולס
 עריכה:  פיטר הונס, דוד רניי
 שחקנים ראשיים:  ברוס ויליס ספנסר ברסלין אמילי מורטימר לילי טומלין צ'י מקברייד
 מוזיקה:  מרק שיימן, ג'ייסון וייט
 צילום:  פיטר מנזיס
 מדינה:  ארצות הברית ארצות הברית
 חברת הפקה:  Walt Disney Pictures Junction Entertainment
 חברה מפיצה:  Buena Vista Pictures Distribution
 שיטת הפצה:  הפצה לאולמות הקולנוע, וידאו על פי דרישה 
 הקרנת בכורה:  ארצות הברית 7 ביולי 2000 ישראל 10 באוגוסט 2000
 משך הקרנה:  כ-104 דקות
 שפת הסרט:  אנגלית
 סוגה:  דרמה קומית, סרט פנטזיה
 מקום התרחשות:  לוס אנג'לס 
 תקציב:  65 מיליון דולר
 הכנסות:  100 מיליון דולר
 הכנסות באתר מוג'ו:   kidthe
 movies.disney.com/the-kid
 דף הסרט ב־IMDb
 
הילד (באנגלית: The Kid) הוא סרט קולנוע אמריקאי, מסוגת דרמה קומית ופנטזיה, אשר הופק על ידי Walt Disney Pictures ו-Junction Entertainment. הסרט בוים והופק על ידי ג'ון טרטלטאוב, יחד עם הפקתם של האנט לורי וקריסטינה סטיינברג, נכתב על ידי אודרי ולס, צולם על ידי פיטר מנזיס, נערך על ידי פיטר הונס ודוד רניי והולחן על ידי מרק שיימן וג'ייסון וייט. הסרט עוקב אחר יועץ תדמית בן 40 (ברוס ויליס) שמתעמת באופן מסתורי עם גרסה בת שמונה של עצמו (ספנסר ברסלין). בסרט מככבים גם אמילי מורטימר, לילי טומלין, צ'י מקברייד וג'ין סמארט.
הסרט יצא לראשונה לאקרנים בארצות הברית ב-7 ביולי 2000 בהפצת Buena Vista Pictures Distribution. בישראל הסרט הוקרן לראשונה בבתי הקולנוע ב-10 באוגוסט 2000. הסרט זכה לביקורות מעורבות מצד המבקרים, כאשר הוא הכניס 100 מיליון דולר מול תקציבו שהוא 65 מיליון דולר. אורך הסרט הוא כ-104 דקות.
כיכובו של ויליס בסרט היה חלק מעסקה שעשה עם חברת וולט דיסני, בה סוכם שהוא יככב בשלושה סרטים בהפצת החברה בשכר מופחת מאוד כדי לפצות על הפסקת הפקת הסרט "Broadway Brawler". בנוסף לסרט זה הוא כיכב בסרטים "ארמגדון" (1998) ו"החוש השישי" (1999), כאשר שלושתם הכניסו יחד כ-1.3 מיליארד דולר.